Զահեդան

Զահեդան (), քաղաք Իրանի տարածքում։ Սիստան և Բելուջիստան նահանգի կենտրոնն է, գտնվում է Զահեդանի գավառում, հանդիսանում է նաև համանուն շրջանի կենտրոնը։

Աշխարհրագրություն 

Տեղակայված է երկրի հարավ-արևելքում, կապ է հաստատում Պակիստանի և Աֆղանստանի հետ։ Մայրաքաղաք Թեհրանից գտնվում է 1605 կմ հեռավորության վրա՝ հարավարևելյան ուղղությամբ։ Ծովի մակարդակից բարձր է 1352 մ ։

Կլիման չորային է, ամառը շոգ է, ձմեռը՝ ցուրտ։ Տարեկան տեղումների քանակը 80 մմ է, գրեթե բոլոր տեղումները լինում են դեկտեմբեր-ապրիլ ամիսներին։

Բնակչություն 
Բնակչությունը ըստ 2012 թվականի մարդահամարի, կազմում է 640 031 մարդ, 2006 թվականին հաշվառվել է 552 706 մարդ։ Հիմնական էթնիկ խումբը՝ բելուջներին են, կան նաև աֆղաններ և այլ ժողովուրդներ։ Զբաղվում են գորգերի ու շինանյութի արտադրությամբ, խեցեգործությամբ, ինչպես նաև սննդի և տեքստիլ արդյունաբերությամբ։

Քաղաքում գործում են Սիստանի և Բելուջիստանի hամալսարանը, բժշկական համալսարանը, իսլամական Ազադի համալսարանը և այլ հաստատություններ։

Տրանսպորտ 
Ավտոմայրուղի № 95-ը Զահեդենը կապում է հյուսիսից Մաշհադին և Չահբեհարին հարավից։ № 84 ավտոմայրուղին կապում է Կերմանին արևմուտքից, և պակիստանյան քաղաք Կվետային՝ արևելքից։ Քաղաքը կապված է Պակիստանի երկաթուղային ցանցի հետ։ Մոտ ժամանակներս Կերման-Զահեդան երկաթուղային գիծը միացավ Իրանի երկաթուղային ցանցին։ Նոր երկաթգծի պաշտոնական բացումը տեղի ունեցավ 2009 թվականի հունիսի 19-ին։ Գործում է Զահեդեն միջազգային օդանավակայանը, որը կատարում է թռիչքներ դեպի Իրանի խոշոր քաղաքներ, ինչպես նաև Դուբայ, Կարաչի և Կվետա։

Պատկերասրահ

Ծանոթագրություններ 

Իրանի քաղաքներ
Սիստան և Բելուջիստան